Rikunarita-ORG/Wikinium huggingface dataset:
# அண்மைக் கிழக்கு

**அண்மைக் கிழக்கு** (*Near East*) என்பது, பருமட்டாக மேற்காசியாவை உள்ளடக்கிய புவியியற் பகுதியைக் குறிக்கும் ஒரு சொல். அறிஞர் மட்டத்தில் இதற்குப் பல்வேறு வரைவிலக்கணங்கள் கூறப்பட்டாலும், ஓட்டோமான் பேரரசின் மிகக் கூடிய அளவை உள்ளடக்கிய பகுதியைக் குறிக்கவே தொடக்கத்தில் இது பயன்பட்டது. இது இப்போது பயன்பாட்டில் இல்லாமல் போய்விட்டது. இதற்குப் பதிலாக இப்போது மையக் கிழக்கு அல்லது மத்திய கிழக்கு என்னும் சொல் பயன்படுகிறது.

"நசனல் ஜியோகிரபிக் சொசைட்டி"யின் படி, அண்மைக் கிழக்கு, மையக் கிழக்கு ஆகிய இரு சொற்களும் ஒன்றையே குறிக்கின்றன. அத்துடன், இது அரேபியத் தீபகற்பம், சைப்பிரசு, எகிப்து, ஈராக், ஈரான், இசுரேல், ஜோர்தான், லெபனான், பாலத்தீன ஆட்சிப்பகுதிகள், சிரியா, துருக்கி ஆகிய நாடுகளை உள்ளடக்குவதாகப் பொதுவாக ஏற்றுக்கொள்ளப்பட்டுள்ளது. ஐக்கிய நாடுகளின் உணவு மற்றும் வேளாண்மை அமைப்பு ஏறத்தாழ மேற்கூறியது போன்ற வரைவிலக்கணத்தையே தந்தாலும், ஆப்கானிசுத்தானை இதற்குள் சேர்த்துக்கொண்டு, மேற்காப்பிரிக்கப் பகுதிகளையும், பாலத்தீன ஆட்சிப்பகுதிகளையும் சேர்க்கவில்லை.

## இதனையும் காண்க

* பண்டைய அண்மை கிழக்கு

## மேற்கோள்கள்
# ராபர்ட் ஆல்ட்மன்

**ராபர்ட் பெர்னார்ட் ஆல்ட்மன்** ( Robert Bernard Altman பிப்ரவரி 20, 1925 - நவம்பர் 20, 2006) ஓர் அமெரிக்கத் திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். சிறந்த இயக்குனருக்கான அகாடமி விருதுக்கு ஐந்து முறை பரிந்துரைக்கப்பட்டவர் ஆவார். இவர் மிகவும் இயற்கையான ஆனால் பகட்டான மற்றும் நையாண்டி அழகியலுடன் திரைப்படங்களைத் தயாரிப்பதின் மூலம் பரவலாக அறியப்பட்டார். அமெரிக்க சினிமாவில் மிகச் சிறந்த மற்றும் செல்வாக்கு மிக்க திரைப்படத் தயாரிப்பாளர்களில் ஒருவராக அவர் கருதப்படுகிறார்.

2006 ஆம் ஆண்டில், அகாடமி ஆஃப் மோஷன் பிக்சர் ஆர்ட்ஸ் அண்ட் சயின்சஸ் ஆல்ட்மேனின் பணிக்காக இவருக்கு கௌரவ அகாதமி விருதினை அளித்தது . ஆஸ்கட் விருதுக்கு ஏழு முறை பரிந்துரைகள் செய்யப்பட்ட போதிலும் இவர் ஆஸ்கார் விருதை வென்றதில்லை. அவரது படங்கள் *மாஷ்* (1970), *மெக்கேப் & மிசஸ்* *மில்லர்* (1971), மற்றும் *நாஷ்வில்லி* (1975) ஆகியன அமெரிக்காவின் தேசிய திரைப்பட பதிவேட்டில் தேர்வு செய்யப்பட்டுள்ளது. பெர்லினில் கோல்டன் பியர், வெனிஸில் கோல்டன் லயன் மற்றும் கேன்ஸில் கோல்டன் பாம் ஆகியவற்றை வென்ற சில திரைப்படத் தயாரிப்பாளர்களில் ஆல்ட்மேன் ஒருவர் ஆவார்.

## ஆரம்பகால வாழ்க்கை மற்றும் தொழில்

ஆல்ட்மேன் பிப்ரவரி 20, 1925 இல் கன்சாஸ் நகரில், மிசோரியில் பிறந்தார்.இவரின் தாய் நெப்ராஸ்காவைச் சேர்ந்த *மேஃப்ளவர்* வம்சாவளியைச் சேர்ந்த ஹெலன் ஆவார். இவரின் தந்தை ஒரு செல்வந்த காப்பீட்டு விற்பனையாளரும் தொழில் முறை அல்லாத சூதாட்டக்காரருமான பெர்னார்ட் கிளெமென்ட் ஆல்ட்மேன் ஆவார். ஆல்ட்மேன் ஜெர்மன், ஆங்கிலம் மற்றும் ஐரிஷ் ஆகிய வம்சாவளியினைச் சேர்ந்தவர் ஆவார். ஆல்ட்மேன் ஒரு கத்தோலிக்கத்தினை ஆரம்பத்தில் கடை பிடித்தார். ஆனால் இளமைக் காலத்தில் அதனை தொடர்ந்து பின்பற்றவில்லை, இருப்பினும் அவர் கத்தோலிக்கர் என குறிப்பிடப்பட்டார். கன்சாஸ் நகரில் உள்ள ராக்ஹர்ஸ்ட் உயர்நிலைப்பள்ளி உள்ளிட்ட யேசு சபை பள்ளிகளில் கல்வி பயின்றார். அவர் 1943 இல் மோசோரியின் லெக்சிங்டனில் உள்ள வென்ட்வொர்த் மிலிட்டரி அகாடமியில் பட்டம் பெற்றார்.

1943 ஆம் ஆண்டில் தனது 18 வயதில் ஆல்ட்மேன்அமெரிக்க இராணுவ விமானப்படையில் சேர்ந்தார். இரண்டாம் உலகப் போரின்போது, போர்னியோ மற்றும் டச்சு ஈஸ்ட் இண்டீஸில் 307 வது வெடிகுண்டு குழுவுடன் பி -24 லிபரேட்டரில் ஒரு குழுவில் இடம்பெற்றார்.

## தனிப்பட்ட வாழ்க்கை

### குடும்பம்

ஆல்ட்மேன் மூன்று முறை திருமணம் செய்து கொண்டார். அவரது முதல் மனைவி லாவோன் எல்மர் ஆவார். இவர்கள் 1947 ஆம் ஆண்டில் திருமணம் செய்தனர். 1949 ஆம் ஆண்டு வரை இவர்கள் இணைந்து வாழ்ந்தனர்.அவரது இரண்டாவது மனைவி லோட்டஸ் கோரெல்லி. இவர்கள் 1950 ஆம் ஆன்டில் திருமணம் செய்துகொண்டு 1955 வரை இணைந்து வாழ்ந்தனர். இவர்களுக்கு மைக்கேல் மற்றும் ஸ்டீபன் என்ற இரண்டு மகன்கள் இருந்தனர். பதினான்கு வயதில், மைக்கேல் " சூசைட் இஸ் பெயின்லஸ் " என்ற பாடலை எழுதினார். இது ஆல்ட்மேனின் திரைப்படமான *மாஷின் என்பதில்* கருத்துப் பாடலாக இடம் பெற்றது. ஸ்டீவன் ஒரு தயாரிப்பு வடிவமைப்பாளர் ஆவார்.இவர் பெரும்பான்மையாக தனது தந்தையுடன் பணிபுரிந்தார். ஆல்ட்மேனின் மூன்றாவது மனைவி கேத்ரின் ரீட். 1957 ஆ ஆண்டில் திருமனம் செய்துகொண்டு 2006 ஆம் ஆண்டில் இவர் இறக்கும் வரை இணைந்து வாழ்ந்தனர். இவர்களுக்கு ராபர்ட் மற்றும் மத்தேயு என்ற இரண்டு மகன்கள் இருந்தனர். கேத்ரினை மணந்தபோது ஆல்ட்மேன் கொன்னி ரீட்டிற்கு மாற்றாந் தந்தை ஆனார்.

## சான்றுகள்
# சூரிய ஒளிவீச்சு

**சூரிய ஒளிவீச்சு** அல்லது **சூரிய வெயிலின் தாக்கம்** (Solar irradiance), என்பது ஒரு சதுர மீட்டர் பரப்பளவில், ஒரு மணி நேரத்தில், ஒரு சோலார் செல் (சோலார் தட்டு) உற்பத்தி செய்கின்ற மின்சாரத்தின் அளவாகும்.

**சூரிய ஒளிவீசல் மீட்டர்** (Solar Irradiance Meter) உதவியுடன் ஒரு குறிப்பிட்ட பரப்பில் சூரிய ஒளிவீச்சின் அளவைக் கணக்கிடலாம்.

## மேலும் காண்க

* சூரிய ஆற்றல்

## மேற்கோள்கள்

## வெளி இணைப்புகள்

* Solar Radiation பரணிடப்பட்டது 2015-07-17 at the வந்தவழி இயந்திரம்
*  பரணிடப்பட்டது 2015-08-06 at the வந்தவழி இயந்திரம்
# கதிர்த்திருப்பம்

புவியில் சம இரவு, கதிர்த்திருப்ப
 நாட்களும் நேரங்களும்| நிகழ்வு | சமஇரவு | கதிர்த் திருப்பம் | சமஇரவு | கதிர்த் திருப்பம் |
| --- | --- | --- | --- | --- |
| மாதம் | மார்ச்சு | சூன் | செப்டம்பர் | திசம்பர் |
| ஆண்டு | நாள் | நேரம் | நாள் | நேரம் | நாள் | நேரம் | நாள் | நேரம் |
| 2021 | 20 | 09:37 | 21 | 03:32 | 22 | 19:21 | 21 | 15:59 |
| 2022 | 20 | 15:33 | 21 | 09:14 | 23 | 01:04 | 21 | 21:48 |
| 2023 | 20 | 21:25 | 21 | 14:58 | 23 | 06:50 | 22 | 03:28 |
| 2024 | 20 | 03:07 | 20 | 20:51 | 22 | 12:44 | 21 | 09:20 |
| 2025 | 20 | 09:02 | 21 | 02:42 | 22 | 18:20 | 21 | 15:03 |
| 2026 | 20 | 14:46 | 21 | 08:25 | 23 | 00:06 | 21 | 20:50 |
| 2027 | 20 | 20:25 | 21 | 14:11 | 23 | 06:02 | 22 | 02:43 |
| 2028 | 20 | 02:17 | 20 | 20:02 | 22 | 11:45 | 21 | 08:20 |
| 2029 | 20 | 08:01 | 21 | 01:48 | 22 | 17:37 | 21 | 14:14 |
| 2030 | 20 | 13:51 | 21 | 07:31 | 22 | 23:27 | 21 | 20:09 |
| 2031 | 20 | 19:41 | 21 | 13:17 | 23 | 05:15 | 22 | 01:56 |

**கதிர்த்திருப்பம்** (*Solstice*) என்பது கதிரவன் தன் கதிர்வீதியில் திசை மாறும் நிகழ்வை/நாளைக் குறிக்கும். இந்நாளில் கதிரவனின் கதிர்கள் புவியினை மிகுந்த சாய்வுடன் சந்திக்கின்றன. கதிரவன் திசை திரும்பும் முன் தனது நகர்தலை நிறுத்துவதுபோல உள்ளதால் இலத்தீனில் இந்நாளை சோல்சுடைசு (சோல் - கதிரவன்,சிசுடைர் - நிற்றல்) என குறிக்கின்றனர்.

**சூன் கதிர்த்திருப்பம்** அன்று புவியின் வடக்கு அரைக்கோளம் சூரியனை நோக்கியும் புவியின் தெற்கு அரைக்கோளம் சூரியனை விட்டு விலகியும் இருக்கும். வடக்கு அரைக்கோளத்தில் இதனை *வேனில் கால கதிர்த்திருப்பம்* எனப்படுகிறது. அன்று பகல்பொழுது மிக கூடுதலாக இருக்கும். சூன் 21 அன்று இது நிகழ்கிறது.

**திசம்பர் கதிர்த்திருப்பம்** அன்று புவியின் வடக்கு அரைக்கோளம் சூரியனை விட்டு விலகியும் புவியின் தெற்கு அரைக்கோளம் சூரியனை நோக்கியும் இருக்கும். வடக்கு அரைக்கோளத்தில் இதனை *குளிர்கால கதிர்த்திருப்பம்* எனப்படுகிறது. அன்றைய தினம் பகற்பொழுது மிகக் குறைவாக இருக்கும். திசம்பர் 21 அன்று இது நிகழ்கிறது.

உலகின் பல பாகங்களிலும் இந்நாட்கள் விழாக்களாகவும் விடுமுறை நாட்களாகவும் கொண்டாடப்படுகின்றன. கிருத்துவ சமயத்தில் கொண்டாடப்படும் கிறிஸ்துமஸ் குளிர்கால கதிர்த்திருப்பத்திற்கு மூன்று நாட்களில் உள்ளதைக் காண்க. இந்து தொன்மவியலில் தை மாதம் துவங்கும் நாளாக இது கருதப்படுகிறது; தட்சிணாயன சங்கிராந்தி, பொங்கல் விழா என கொண்டாடப்படுகிறது. வேனிற்கால கதிர்த்திருப்பம் ஆடி மாதம் துவங்கும் நாளாக கருதப்படுகிறது; உத்தராயண சங்கிராந்தி எனக் கொண்டாடப்படுகிறது.

## படக்காட்சியகம்

* வடக்கு கதிர்த்திருப்பத்தின்போது புவி மீது சூரியக்கதிர்கள்.
* தெற்கு கதிர்த்திருப்பத்தின்போது புவி மீது சூரியக்கதிர்கள்.
* புவியின் காலங்கள் - வடக்கின் பார்வையில். வலதுகோடியில்: தெற்கு கதிர்த்திருப்பம்
* புவியின் காலங்கள் - தெற்கின் பார்வையில். இடதுகோடியில்: வடக்கு கதிர்த்திருப்பம்

## குறிப்பு

## பிற பக்கங்கள்

* வடக்கு அரைக்கோளம்
* தெற்கு அரைக்கோளம்
* கிழக்கு அரைக்கோளம்
* மேற்கு அரைக்கோளம்
* காலங்கள்
* சம இரவு நாள்
* நில நடுக்கோடு
* கடககோட்டு வட்டம்
* மகரக்கோட்டு வட்டம்
* ஆர்ட்டிக் வட்டம்
* அன்டார்டிக் வட்டம்